*Tämä artikkeli kertoo suurkaupungista Englannissa. Lontoo on myös kaupunginosa Pietarsaaressa.*


  

  

  

  

  

  

  

  

  

  

  

  

  

  

**Lontoo** (engl. *London* [ˈlʌndən]) on Yhdistyneen kuningaskunnan ja Englannin pääkaupunki. Lontoon asukasluvun määrittely on melko monimutkaista ja riippuu siitä, miten kaupunki määritellään. Lontoon hallintoalueen (Lontoon City ja 32 Lontoon piiriä) väkiluku oli vuonna 2012 noin 9 miljoonaa ihmistä. Lontoon kaupunki- tai urbaanialueella (Larger Urban Zone) asui vuonna 2011 noin 11 905 500 ihmistä, kun taas Lontoon metropolialueella (London Metropolitan Area) asuu arviolta 15 010 295 ihmistä, mutta Greater London Authorityn mukaan metropolialueella asui vuonna 2011 noin 21 miljoonaa ihmistä. Vuonna 2021 metropolin asukkaista yli 40 prosenttia on ulkomailla syntyneitä.

Suur-Lontoon pinta-ala on 1 572 neliökilometriä.

Hallinto ja maantiede
---------------------

Westminsterin palatsi ja Elizabethin torni.
Lontoossa on useita laajoja puistoja, muun muassa Hyde Park.
Lontoon kaupungintalo.
Lontoo satelliittikuvassa.
Lontooksi käsitetään yleensä niin sanottu Suur-Lontoon (*Greater London*) alue, joka koostuu 32 kaupunkipiiristä (*borough*) sekä Lontoon Citystä (*City of London*). Näiden alueiden itsehallinto on lähellä suomalaisen kunnan itsehallinto-oikeutta. Koko Suur-Lontoon yhteinen hallintoelin on Suur-Lontoon yleishallintoviranomainen (*Greater London Authority*), johon kuuluvat vaaleilla valittu pormestari sekä häntä avustava 25-jäseninen edustajisto. Pormestarina on toiminut vuodesta 2016 Sadiq Khan. Kuninkaan edustajana on Suur-Lontoon lordiluutnantti, jonka tehtävänä on edistää kulttuuria, liiketoimintaa, vapaaehtoistyötä ja sosiaalista toimintaa sekä valvoa kruunun etua. Jokaisella kaupunkipiirillä on myös oma valtuustonsa.

Yleishallintoviranomainen vastaa myös Suur-Lontoon poliisitoimesta (*Metropolitan Police Service*), joka oli ennen vuotta 2000 sisäministeriön alaisuudessa.

Suur-Lontoon rajana pidetään joskus kaupunkia ympäröivää kehätietä, M25:tä, joka on noin 188 kilometriä pitkä ja maailmanlaajuisesti tunnettu valtavista liikenneruuhkistaan. Lontoon läpi virtaa Thames, joka laskee Pohjanmereen. Sillä on ollut suuri merkitys Lontoon kehittymiselle. Alun perin kaupunki perustettiin joen pohjoisrannalle.

Lontoon City sijaitsee Thamesin pohjoisrannalla, ja se on kaupungin vanhin osa. Se tunnetaan ennen kaikkea liike-elämän keskuksena, jossa on paljon toimistoja mutta vain vähän asukkaita. Keskellä Lontoon Cityä sijaitsee St Paulin katedraali ja Cityn itärajalla Towerin linna.

Thamesin pohjois- ja Cityn itäpuolella olevat Lontoon kaupunginosat tunnetaan yhteisnimellä East End, Cityn länsipuolella olevat nimellä West End. West Endin keskeisimmän osan muodostaa välittömästi Cityn länsipuolella sijaitseva Westminster (viralliselta nimeltään *City of Westminster*). Citystä länteen johtavat Fleet Street ja sen jatkeena oleva Strand, joka päättyy Westminsterin suurimmalle aukiolle, Trafalgar Squarelle, jonka laidalla on taidemuseo National Gallery. Sieltä johtaa The Mall -katu länteen, Englannin kuningashuoneen palatsin, Buckinghamin palatsin edustalle sekä Whitehall-katu etelään, kohti parlamenttitaloa eli Westminsterin palatsia sekä Westminster Abbeytä. Whitehallin ja sen poikkikatujen, kuten Downing Streetin, varrella sijaitsevat Ison-Britannian tärkeimmät hallintorakennukset.

Westminsterin pohjoisosassa on huomattavia kauppakatuja, joista suurimpia ovat toisensa kohtisuorasti leikkaavat Oxford Street ja Regent Street. Oxford Street johtaa Cityn pohjoislaidalta Hyde Parkin laidalle, Regent Street Pall Mallilta Piccadilly Circus -aukion ohi kohti Regent's Parkia, jossa on myös Lontoon eläintarha.

Cityn itäpuolella sijaitseva East End on vanhastaan ollut etupäässä työväestön asuinaluetta. Thamesin varressa siellä on ollut laaja tavarasatama-alue telakkoineen. Nyttemmin tavarasatama ja telakat on kuitenkin siirretty kauemmaksi kaupungin keskustasta ja niiden paikalle on noussut moderni Docklandsin kaupunginosa.

Thamesin eteläpuolella vastapäätä Cityä on Southwarkin kaupunginosa. Sieltä johtavat Cityyn useat sillat, joista tunnetuimpia ovat London Bridge ja aivan Cityn itälaidan kohdalla sijaitseva Tower Bridge. Noin 10 km lähempänä Thamesin suuta sen etelärannalla on Greenwich, jossa sijaitsevat merimuseo ja vanha kuninkaallinen tähtitorni, jonka mukaan maailman pituuspiirit ja aikavyöhykkeet on määritelty.

Alkuperä ja historia
--------------------

Roomalaiset perustivat Lontoon valtakaudellaan noin vuonna 50. Kaupungin englanninkielisen nimen *London* sanotaan yleensä tulleen latinankielisestä nimestä *Londinium*.

Linnoitettu Londinium oli Rooman Britannian provinssin tärkein kaupunki. Noin vuonna 61 kuningatar Boudican johtama ikeenien kelttiheimo poltti suhteellisen nuoren kaupungin maan tasalle. Boudica hävitti myös Britannian ensimmäisen roomalaisen pääkaupungin Colchesterin, minkä jälkeen uudelleenrakennetusta Lontoosta tuli pian muodollinenkin pääkaupunki.

600-luvulla anglosaksit perustivat Lundenwicin kaupungin noin maili länteen paikasta, joka nykyään tunnetaan Aldwychina. Vanha roomalainen kaupunki asutettiin uudelleen 800-luvun lopulla tai 900-luvun alussa.

Vuoden 1666 Lontoon suurpalo tuhosi suuren osan kaupunkia, ja uudelleenrakennus kesti yli 10 vuotta. Lontoon kasvu kiihtyi 1700-luvulla. Vuonna 1750 asukkaita oli yli 650 000. 1800-luvun alussa se oli jo maailman suurimpia kaupunkeja.

1900-luvulla kaupunkikuvaa muokkasivat toisessa maailmansodassa Luftwaffen raskaat ilmapommitukset ("Blitz"). Ne surmasivat yli 17 500 lontoolaista, ja jälleenrakennus kesti 1970-luvulle saakka.

Pääministeri Thatcherin aikana Lontoon keskushallinto hajotettiin ja valta siirtyi Lontoon kaupunkipiireille ("borough"). Vuonna 2000 Tony Blairin hallitus perusti uuden Suur-Lontoon aluehallinnon (Greater London Authority, GLA), jonka johdossa on suoralla vaalilla valittu pormestari ja valtuusto.

Lontoon metrossa tapahtui kolme pommiräjähdystä ja kaksikerroksisessa bussissa yksi pommiräjähdys 7. heinäkuuta 2005. Terrori-iskuissa kuoli 52 ihmistä.

Vuonna 2012 Lontoo toimi kesäolympialaisten isäntänä.

Ilmasto
-------

Lontoossa vallitsee lauhkea ilmasto. Kesät ovat lämpimiä mutta harvoin kuumia, ja talvet ovat harvoin todella kylmiä. Sademäärä on kohtalaisen alhainen koko vuoden. Kesän lämpötilat ylittävät harvoin 33 °C, tosin korkeat lämpötilat ovat viime aikoina yleistyneet. Korkein Lontoossa mitattu lämpötila on 37,9 °C, joka mitattiin Heathrow’n lentoasemalla vuonna 2003. Rankat lumisateet ovat myös erittäin harvinaisia. Viime vuosina lunta on yleensä tullut pari kertaa talvessa ja harvemmin yli 25 mm. Lontoon vuotuinen sademäärä 600 mm on pienempi kuin esimerkiksi Roomassa tai Sydneyssä.

Lontoon laaja rakennettu alue luo oman mikroilmaston. Rakennuksiin varastoitunut lämpö nostaa ympäristön lämpötilaa varsinkin öisin, ja Lontoon lämpötila voi olla jopa 5–8 astetta ympäröiviä alueita korkeampi.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Lontoon ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | 8,5 | 9,2 | 12,1 | 15,4 | 18,6 | 21,4 | 23,8 | 23,3 | 20,3 | 15,8 | 11,6 | 8,9 | **ka.** | **15,7** |
| Vrk:n ka. alin lämpötila (°C) | 3,4 | 3,2 | 4,7 | 6,0 | 9,1 | 12,0 | 13,9 | 14,1 | 11,6 | 9,0 | 6,1 | 3,8 | **ka.** | **8,1** |
| Vrk:n keskilämpötila (°C) | 5,9 | 6,2 | 8,4 | 10,7 | 13,8 | 16,7 | 18,8 | 18,7 | 15,9 | 12,4 | 8,8 | 6,3 | **ka.** | **11,9** |
|  |
| Sademäärä (mm) | 43,9 | 39,9 | 36,5 | 38,6 | 44,0 | 49,3 | 36,3 | 53,0 | 52,4 | 58,3 | 59,9 | 50,7 | **Σ** | **562,8** |
|  |
| Sadepäivät (d) | 10,5 | 9,2 | 7,9 | 8,1 | 7,9 | 7,8 | 7,1 | 8,2 | 7,9 | 10,3 | 10,6 | 10,2 | **Σ** | **105,7** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

8,5|  |
| --- |
| 3,4 |

 | 

9,2|  |
| --- |
| 3,2 |

 | 

12,1|  |
| --- |
| 4,7 |

 | 

15,4|  |
| --- |
| 6,0 |

 | 

18,6|  |
| --- |
| 9,1 |

 | 

21,4|  |
| --- |
| 12,0 |

 | 

23,8|  |
| --- |
| 13,9 |

 | 

23,3|  |
| --- |
| 14,1 |

 | 

20,3|  |
| --- |
| 11,6 |

 | 

15,8|  |
| --- |
| 9,0 |

 | 

11,6|  |
| --- |
| 6,1 |

 | 

8,9|  |
| --- |
| 3,8 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 43,9  | 39,9  | 36,5  | 38,6  | 44,0  | 49,3  | 36,3  | 53,0  | 52,4  | 58,3  | 59,9  | 50,7  |

**Lähde:**  |

Väestö
------

Lontoota kutsutaan usein maailman monikielisimmäksi kaupungiksi, sillä Lontoossa puhutaan yli 300 kieltä ja yli 30 prosenttia Lontoon koululaisista puhuu kotonaan jotain muuta kieltä kuin englantia. Monikulttuurisuus näkyy ja kuuluu Lontoon kaduilla.

Vuoden 2001 väestönlaskennassa Lontoon väestöstä 71 prosenttia luokiteltiin valkoisiksi. Valkoisia brittejä oli 60 prosenttia. Noin kymmenesosa väestöstä on intialaisia, pakistanilaisia tai bangladeshilaisia tai muita eteläaasialaisia ja 11 prosenttia mustia, joista 5,5 prosenttia afrikkalaisia mustia ja 5 prosenttia karibialaisia mustia. Yksi prosentti kaupungin asukkaista on kiinalaisia. Asukkaista 21,8 prosenttia on syntynyt Euroopan unionin ulkopuolella. Suurin ulkomaalaisryhmä ovat irlantilaiset.

### Asukasmäärän kehitys


| Lontoon väestönkehitys 50–2011 |
| --- |
| Vuosi |  |  | Asukkaita |  |
| 50 |    | 7 500 |
| 140 |    | 30 000 |
| 200 |    | 50 000 |
| 300 |    | 15 000 |
| 400 |    | 4 500 |
| 500 |    | 500 |
| 700 |    | 5 000 |
| 900 |    | 5 000 |
| 1000 |    | 10 000 |
| 1100 |    | 15 000 |
| 1200 |    | 25 000 |
| 1300 |    | 100 000 |
| 1350 |    | 50 000 |
| 1500 |    | 125 000 |
| 1600 |    | 200 000 |
| 1650 |    | 375 000 |
| 1700 |    | 600 000 |
| 1750 |    | 675 000 |
| 1801 |    | 1 096 784 |
| 1811 |    | 1 303 564 |
| 1821 |    | 1 573 210 |
| 1831 |    | 1 878 229 |
| 1841 |    | 2 207 653 |
| 1851 |    | 2 651 939 |
| 1861 |    | 3 188 485 |
| 1871 |    | 3 840 595 |
| 1881 |    | 4 713 441 |
| 1891 |    | 5 571 968 |
| 1901 |    | 6 506 889 |
| 1911 |    | 7 160 441 |
| 1921 |    | 7 386 755 |
| 1931 |    | 8 110 358 |
| 1939 |    | 8 615 050 |
| 1951 |    | 8 196 807 |
| 1961 |    | 7 992 443 |
| 1971 |    | 7 368 693 |
| 1981 |    | 6 608 598 |
| 1991 |    | 6 679 699 |
| 2001 |    | 7 172 036 |
| 2006 |    | 7 512 400 |
| 2011 |    | 8 174 100 |

Vuoteen 1750 asti asukasmäärät ovat arvioita. Vuodet 1801–2001 ovat väestönlaskentalukuja. Vuosien 2002–2006 tiedot ovat arvioita. Lontoon väkiluku väheni tasaisesti toista maailmansotaa seuraavina vuosikymmeninä. Vasta 1980-luvun lopussa vahvan taloudellisen kasvun ja yhä paremman imagon johdosta se alkoi taas nousta. Lontoon pormestari julkaisi vuoden 2004 alussa suunnitelman, jonka mukaan Lontoon väkiluku kasvaisi 8,1 miljoonaan vuoteen 2016 mennessä.*lähde?*

Liikenne
--------

Lontoon metro on yksi maailman laajimmista metrojärjestelmistä.
Double Decker -bussi.
Lontoossa liikenne on monien suurkaupunkien tapaan varsin ruuhkainen ja etenkin ydinkeskustan alueella jopa erittäin ruuhkainen. Kaupungin keskustan liikenneruuhkia on vuodesta 2003 alkaen pyritty hillitsemään ruuhkamaksulla, "London Congestion Charge", jonka mukaan jokaisen henkilöautolla keskustaan päivällä tulevan pitää maksaa päivittäinen noin kymmenen punnan maksu.
Lontoon julkista liikennettä ylläpitää Transport for London, TfL.
Kaupunkia halkoo myös kattava ja yleensä hiljaisia sivukatuja käyttävä polkupyöräreittien verkosto. Keskustan alueelta on toiminut myös polkupyörien vuokrausjärjestelmä Barclays Cycle Hire. Barclays on ilmoittanut lopettavansa sen sponsoroinnin, ja uutta sponsoria etsitään.

### Maanalainen

Lontoon metro palvelee suurta osaa Suur-Lontoon alueesta ja joitakin osia Buckinghamshiren, Hertfordshiren ja Essexin alueista. Metrojärjestelmä käsittää 270 asemaa ja koostuu 420 kilometristä raiteita. Sillä tehdään päivittäin yli 3,5 miljoonaa matkaa. Jokaisella linjalla on oma tunnusvärinsä, joka on esillä niin asemilla kuin maanalaisen kartassa.

### Linja-autot

Lontoo on erityisen hyvin tunnettu punaisista, kaksikerroksisista "Double Decker" -busseistaan. Lontoossa linja-autot ovat selvästi halvin mutta samalla myös hitain julkinen kulkuväline. Lontoon linja-autot ovat osa Lontoon liikennelaitosta.

Tunnetuin Lontoon kaksikerroksisista busseista oli perinteinen Routemaster-bussi, jotka poistuivat reittiliikenteestä vuonna 2005. Niillä ajetaan kahdella linjalla lisävuoroja turistien ja harrastajien iloksi.

Routemastereiden korvaajiksi tuotiin muutamille reiteille nivel- eli haitaribusseja, jotka osoittautuivat epäkäytännöllisiksi Lontoon ruuhkaisilla ja kapeilla kaduilla. Vaikka nivelbusseilla olikin oma pieni mutta äänekäs kannattajajoukkonsa, eivät ne koskaan saavuttaneet suurta suosiota. Itse asiassa ne olivat enimmillään käytössä vain 12:lla Lontoon 400 reitistä. Nivelbussit olivat myös tunnettuja siitä, että niissä oli varsin helppo matkustaa maksamatta. Viimeinen nivelbussi poistui reitiltä 9. joulukuuta 2011.

Punaisilla Routemaster-busseilla on Lontoolle valtava imagollinen ja sitä kautta myös taloudellinen merkitys. Vuonna 2008 järjestettiinkin avoin suunnittelukilpailu, jonka tarkoituksena oli palauttaa ne takaisin Lontoon katukuvaan. Suunnittelukilpailun seurauksena ensimmäinen uuden sukupolven, erityisesti Lontoon julkista liikennettä silmällä pitäen suunniteltu Uusi Routemaster mallinimeltään NB4L otettiin liikenteeseen vuonna 2012. Siinä on perinteinen avoin takasilta ja päiväsaikaan myös rahastaja. Uutta mallia on perusteltu turistinähtävyytenä ja arvosteltu kalliin hinnan takia.

### Taksiliikenne

Takseja Big Benin edustalla.
Lontoon mustien taksien (Hackney carriage) kuljettajat ovat maailmankuuluja ammattitaitonsa ansiosta. Saadakseen virallisen taksikuskin lisenssin hakijan on opeteltava ulkoa niin kutsuttu "The Knowledge", joka kattaa kaikki mahdolliset matkakohteet kuuden mailin säteellä Charing Crossin rautatieasemalta kattaen arviolta 25 000 eri katua ja tietä, mukaan lukien kaikki puistot, aukiot, asuintalot, virastot, ostoskeskukset, sairaalat, kirkot, hotellit, klubit, urheilupaikat, koulut, teatterit, museot, kerhotilat, poliisiasemat, vankilat ja muut turisteja kiinnostavat kohteet. Keskimäärin taksikuskiksi haluavan on opiskeltava Lontoon katukaavaa 40 kuukautta ennen virallisen lisenssin saamista.

Viralliset mustat taksit ovat Lontoossa ainoita, joilla on lupa ottaa matkustajia "lennosta" kadun varrelta. Lontoossa toimii myös lukuisia eri minitaksiyhtiöitä, mutta ne pitää varata yrittäjän toimistosta, eivätkä kuljettajat saa itse ottaa varauksia vastaan. Lontoossa on myös lukuisia polkupyörätakseja eli rikšoja. Niiden joukosta on paljastunut vakuuttamattomia ja liikennesääntöjä rikkovia yrittäjiä, ja ne ovatkin olleet jo pitkään poliisin erityistarkkailussa. Jopa rikšojen täydellistä kieltämistä on väläytelty julkisuudessa.

### Lentoliikenne

Lontoossa on viisi kansainvälistä lentokenttää: Heathrow, Gatwick, Stansted, Luton ja London City Airport, joista Heathrow on yksi maailman vilkkaimpia.

Talous
------

Canary Wharfin liikekeskus.
Lontoo on GFCI:n mukaan maailman tärkein finanssikeskus, ja se kuuluu bruttokansantuotteeltaan maailman vauraimpiin kaupunkeihin. Lontoon bruttokansantuote muodostaa noin viidenneksen Yhdistyneen kuningaskunnan bruttokansantuotteesta. Lontoolla on viisi tärkeää liikekeskusta: City of London, Westminster, Canary Wharf, Camden ja Islington sekä Lambeth ja Southwark. Vuonna 2001 Lontoon suuralueella oli peräti 27 miljoonaa neliömetriä toimistotilaa, josta jopa 8 miljoonaa sijaitsi City of Londonin alueella. City of Londonissa sijaitsee muun muassa Bank of Englandin pääkonttori sekä Lontoon pörssi, joka on yksi maailman suurimmista pörsseistä. Yli puolella FTSE 100:n listaamista yrityksistä ja yli sadalla Euroopan 500 suurimmista yrityksistä pääkonttori toimii Lontoon keskustassa.

Lontoon pääelinkeino on rahoitus, jonka vienti tuottaa Lontoolle erinomaisen maksutaseen. Vuonna 2007 noin 325 000 ihmistä työskenteli Lontoossa rahoituspalveluissa. Lontoossa toimii yli 480 maailmanlaajuista pankkia, enemmän kuin missään muussa maailman kaupungissa. Lontoo on myös BIS:n mukaan maailman suurin valuuttamarkkinoiden keskus käsittäen noin 37 prosenttia koko maailman valuuttamarkkinoista. Palvelut työllistävät yli 85 prosenttia Lontoon suuralueen työssäkäyvästä väestöstä. Lontoo on myös erittäin suosittu matkailukohde.

Lontoossa kiinteistöjen ja asuntojen hinnat kuuluvat maailman korkeimpiin. Huhtikuussa 2014 Lontoon keskustassa neliömetri maksoi keskimäärin yli 24 000 euroa.

Kulttuuri
---------

Royal Opera Hause Covent Gardenissa.
Lontoossa on viisi sinfoniaorkesteria, joista merkittävimpänä pidetään Lontoon sinfoniaorkesteria. Sen jälkeen tulevat Philharmonia Orchestra, Lontoon filharmonikot, Royal Philharmonic Orchestra ja BBC:n sinfoniaorkesteri.

Britannian suurin balettiseurue Royal Ballet toimii Royal Opera Housessa Lontoon Covent Gardenissa. Vuonna 2014 siellä on kuusitoista ensitanssijaa.

Lontoon West Endin teatterimaailma on maailman kärkeä New Yorkin Broadwayn rinnalla. Alueella on 40 teatteria. West Endin tunnetuimpien esitysten joukkoon kuuluvat muun muassa maailman pisimpään esitetty näytelmä *Hiirenloukku* sekä 1980-luvulta asti esitetyt musikaalit *Les Misérables* ja *The Phantom of the Opera*.

Royal Albert Hallissa järjestetään joka kesä yksi maailman suurimmista musiikkifestivaaleista, Henry Wood Promenade Concerts eli Proms. Thamesin eteläpuolella on kulttuurin keskittymä, johon kuuluvat Royal Festival Hall, Queen Elizabeth Hall, Hayward Gallery, National Film Theatre ja Royal National Theatre.

Urheilu
-------

Wembley Stadium on Englannin jalkapallomaajoukkueen kotistadion.
Roger Federer Wimbledonissa.
Lontoossa on pidetty kesäolympialaiset vuosina 1908, 1948 ja 2012. Lontoo on ensimmäinen kaupunki, jossa olympialaiset on pidetty kolme kertaa. Lontoossa järjestettiin kansainyhteisön kisat vuonna 1934 nimellä *Brittiläisen imperiumin kisat*. Vuosittain järjestettäviä tapahtumia ovat Wimbledonin tennisturnaus ja Cambridge–Oxford-soutukilpailu.

Lontoon suosituin urheilulaji on jalkapallo. Lontoolla on The Football Leaguessa 13 joukkuetta mukaan lukien viisi joukkuetta Valioliigassa: Arsenal, Chelsea, Crystal Palace, Tottenham Hotspur ja West Ham United.

Viidellä pääsarjan rugby union -joukkueella on juurensa Lontoossa, mutta vain Harlequins ja Saracens pelaavat kotiottelunsa edelleen Lontoon alueella. London Irish, London Welsh, ja London Wasps ovat nimistään huolimatta siirtyneet yhteistyöjoukkueidensa stadioneille Lontoon ulkopuolelle. Lontoossa on kaksi ammattimaista rugby league -joukkuetta – Harlequins Rugby League, joka pelaa Super Leaguessa ja London Skolars, joka pelaa National League 2:ssa.

Lontoon vanhin krikettikenttä, Mitcham Cricket Green, on ollut käytössä vuodesta 1685. Marylebone Cricket Club (MCC) pelaa kotiottelunsa kriketin kodiksi kutsutulla Lord's Cricket Groundilla. Siellä pelataan myös tärkeät maaottelut.

### Tunnettuja urheiluseuroja

|  |  |
| --- | --- |
| Jalkapallo
* AFC Wimbledon
* Arsenal, Valioliiga
* Barnet
* Brentford, Valioliiga
* Charlton Athletic
* Chelsea, Valioliiga
* Crystal Palace, Valioliiga
* Fulham,
* Leyton Orient
* Millwall
* Queens Park Rangers
* Tottenham Hotspur, Valioliiga
* West Ham United, Valioliiga

 | Kriketti
* City of London Cricket Club
* Dulwich Cricket Club
* London Cricket Club
* London Fields Cricket Club
* London Nigerians

Rugby
* Chiswick Rugby Club
* Harlequins
* London Broncos
* London Irish
* London Wasps

 |

Lontoon nähtävyyksiä
--------------------

|  |  |  |
| --- | --- | --- |
| Museot
* British Museum
* Natural History Museum
* Science Museum
* London Aquarium
* London Dungeon (Kauhumuseo)
* Madame Tussauds (vahakabinetti)
* Britain at War Experience
* London Planetarium
* Tower of London
* Ragger School Museum
* Imperial War Museum (sotamuseo)
* *HMS Belfast*
* RAF Museum
* National Army Museum
* Churchill Museum ja Cabinet War Rooms
* Museum of London
* Sherlock Holmes Museum
* Victoria and Albert Museum
* National Maritime Museum
* London Transport Museum (liikennemuseo)

 | Taidemuseoita
* Tate Britain
* Tate Modern
* National Portrait Gallery
* National Gallery
* Saatchi Gallery
* Serpentine Gallery
* Somerset House

Huvipuistoja
* Legoland Windsor
* Chessington World of Adventures
* Thorpe Park

Ostokset
* Carnaby Street
* Oxford Street
* Covent Garden
* Notting Hill
* Camden Town
* Bond Street
* Savile Row
* Harrods

 | Muita nähtävyyksiä
* Kleopatran neula
* Camden market
* Hampstead Heath
* Portobello Road
* St Paulin katedraali
* Spitalfields Market
* Millennium Dome
* London Eye
* London Zoo
* Piccadilly Circus
* Big Ben
* Wembley Stadium
* Westminster Abbey
* Trinity House

 |

* British MuseumBritish Museum
* HarrodsHarrods
* Tower of LondonTower of London
* London EyeLondon Eye
* Piccadilly CircusPiccadilly Circus
* Westminster AbbeyWestminster Abbey

Panoraamakuva
-------------

Lontoo St. Paulin katedraalista nähtynä vuoden 2007 syyskuussa

Suomen suurlähetystö, Lontoo
----------------------------

Suomen Lontoon-suurlähettiläs on Markku Keinänen. Suurlähetystö sijaitsee Belgraviassa, osoitteessa 38 Chesham Place. Alueella on myös monien muiden valtioiden suurlähetystöjä.

Lähteet
-------

1. ↑  Lontoon suuntanumero muuttuu *Taloussanomat*. Viitattu 16.7.2013.
2. ↑  London Facts & Figures (html) *London Online*. CSE. Viitattu 3.7.2009. (englanniksi)
3. ↑  Statistical bulletin: Annual Mid-year Population Estimates for England and Wales, 2012 Office for National Statistics. Viitattu 29.11.2016.
4. ↑  2011 Census *Nomisweb*. Office for National Statistics.
5. ↑  Population on 1 January by broad age group, sex and metropolitan regions *Eurostat*. Viitattu 29.11.2016.
6. ↑  London Government *london.gov.uk*.  Arkistoitu 7.4.2014. Viitattu 26.5.2014.
7. ↑  Kolumni | Jo yli 40 prosenttia Lontoon asukkaista on ulkomailla syntyneitä – Britannia on liian vetovoimainen. *Helsingin Sanomat*.  3.2.2024. Viitattu 6.2.2024.
8. ↑  UK elections: Sadiq Khan confirmed as London mayor *The Guardian*. 7.5.2016. (englanniksi)
9. ↑  Her Majesty’s Lord-Lieutenant of Greater London Greater London Lieutenancy. Viitattu 20.7.2014.
10. 1 2  Mayor & Assembly GLA.  Arkistoitu 26.6.2014. Viitattu 20.7.2014.
11. ↑  Happy Birthday M25: Top 25 Facts About The Infamous Motorway  2011. International Business Times. Viitattu 20.7.2014.
12. ↑  City of London *Visit London*. Viitattu 29.11.2016.
13. ↑  West End *Visit London*. Viitattu 29.11.2016.
14. ↑  Westminster and St James, London *Visit London*. Viitattu 29.11.2016.
15. ↑  Klaus Vesama: *London Docklands, Lontoon entisen satama-alueen rakennemuutos (pro gradu)*, s. 30-31. Helsingin yliopisto, maantieteen laitos, 1999.. Teoksen verkkoversio (viitattu 16.7.2014).  (Arkistoitu – Internet Archive)
16. ↑  Roman London: A brief history Museum of London. Viitattu 15.7.2014.
17. ↑  David Keys: How London became Britain's capital has been revealed for the first time *The Independent*.  13.5.2016. Viitattu 29.11.2016.
18. ↑  Saxon Lundenwic and the Danes England Travel.  Arkistoitu 11.6.2015. Viitattu 13.5.2015. (englanniksi)
19. ↑  Robert Wilde: The Great Fire of London 1666: Hunting For A Scapegoat About.com.  Arkistoitu 18.9.2005. Viitattu 13.10.2007.
20. ↑  United Kingdom - Industrialization, Reforms, Monarchy *britannica.com*.
21. ↑  Jasper Copping: Records of WW2 civilian war dead published online *The Telegraph*.  2013. Viitattu 29.11.2016.
22. ↑  WW2 - The Blitz Hits London *History Channel UK*.  2015. Viitattu 29.11.2016.
23. ↑  London 20th Century Just England.  Arkistoitu 19.7.2014. Viitattu 15.7.2014.
24. ↑  7 July London bombings: What happened that day? *BBC News*. Viitattu 29.11.2016.
25. ↑  The London 2012 Games *Olympic*. Viitattu 29.11.2016.
26. ↑  World Travels (englanniksi)
27. ↑  August 2003 – Hot spell Met Office.
28. ↑  Urban heat island Mayor of London.  Arkistoitu 27.8.2011. Viitattu 26.9.2011.
29. ↑
30. ↑  Buncombe, Andrew & MacArthur, Tessa: London: multilingual capital of the world  1999. The Independent. Viitattu 9.12.2009. (englanniksi)
31. ↑  Historical Overview of London Population London Online (englanniksi)
32. ↑  Has London's congestion charge worked?  2013. BBC. Viitattu 20.7.2014.
33. ↑  Transport for London (TfL) Government Digital Service - crown copyright. Viitattu 20.7.2014.
34. ↑  London cycle network map published BBC. Viitattu 20.7.2014.
35. ↑  Barclays sponsorship of London cycle hire to end  2013. BBC. Viitattu 20.7.2014.
36. ↑  London Key Facts London Council.  Arkistoitu 29.7.2014. Viitattu 20.7.2014.
37. ↑  Tubelines *Go London*.  Arkistoitu 12.7.2014. Viitattu 20.7.2014.
38. ↑  Touring Routemasters hit the road  2005. BBC. Viitattu 20.7.2014.
39. ↑  Bendy bus makes final journey for Transport for London BBC.
40. ↑  New Routemaster bus unveiled in London BBC.
41. ↑  New Routemaster bus starts running on London roads  27.2.2012. BBC. Viitattu 20.7.2014.
42. ↑  Applicants for a Taxi Driver's Licence: The 'Knowledge of London' Examination system (s. 2)  huhtikuu 2007. Transport of London, Public Carriage Office.  Arkistoitu 30.4.2013. Viitattu 9.8.2014.
43. ↑  The Knowledge Transport of London.  Arkistoitu 27.6.2012. Viitattu 14.10.2007.
44. ↑  Taxis and minicabs Trasnfort for London.
45. ↑  Crackdown on 'souped-up pedicabs' BBC News 2008 (englanniksi)
46. ↑  Police crackdown on London rickshaws BBC News 2011 (englanniksi)
47. ↑  Atlanta Hartsfield tops O'Hare, Heathrow as world's busiest airport USA Today 7.3.2007 (englanniksi)
48. ↑  The Global Financial Centers Index measures cities *Alex Tanzi*.  September 2016.
49. ↑  The Global Financial Centres Index 18 *Long Finance*.  September 2015.  Arkistoitu 27.2.2017. Viitattu 14.11.2017.
50. ↑  Worldwide Centres of Commerce Index 2008 *Mastercard*.
51. ↑  Global Financial Centres Index 18 *Z/Yen*.  Arkistoitu 27.2.2017. Viitattu 14.11.2017.
52. ↑  London's place in the UK economy, 2005–06 *City of London*.  25 May 2006.  Arkistoitu 25 toukokuu 2006. Viitattu 11 March 2008.
53. ↑  London Stock Exchange *London Stock Exchange plc.*.  = http://www.londonstockexchange.com/en-gb/ Arkistoitu 19 May 2011. Viitattu 14.11.2017.
54. ↑  London's core role in euros under spotlight after Brexit vote *uk.reuters.com*.
55. ↑  Felix Lowe: Highgate trumps Chelsea as priciest postcode *The Daily Telegraph*.  19.2.2008.
56. ↑  U.K.'s Most Expensive Postcodes *Forbes*.  12 December 2007.
57. ↑  Price per Square Meter United Kingdom *Global Property Guide*.
58. ↑  Lontoon viisi kärkiorkesteria - Kaksi suomalaista ylikapellimestaria  26.5.2014. Helsingin Sanomat.  Arkistoitu 26.5.2014. Viitattu 20.7.2014.
59. ↑  The Royal Ballet The Royal Opera House. Viitattu 20.7.2014.
60. ↑  London's West End *Visit London*. Viitattu 20.7.2014.
61. ↑  Top 10 Longest-Running London Theatre Shows *Londonist*.  13.4.2011. Viitattu 12.5.2017. (englanniksi)
62. ↑  London Encyclopedia Britannica. Viitattu 20.7.2014. (englanniksi)
63. ↑  London 2012 Olympics: 50 things you never knew The Telegraph. Viitattu 20.7.2014. (englanniksi)
64. ↑  London Mulls Bid For 2022 Commonwealth Games The Londonist. Viitattu 20.7.2014. (englanniksi)
65. ↑  About the Race The Boat Race Company.  Arkistoitu 24.9.2014. Viitattu 20.7.2014. (englanniksi)
66. ↑  Wimbledon ESPN. Viitattu 20.7.2014. (englanniksi)
67. ↑  Premier League Football in London London Attractions Info.  Arkistoitu 26.7.2014. Viitattu 20.7.2014. (englanniksi)
68. ↑  Football in London Visit London. Viitattu 20.7.2014. (englanniksi)
69. ↑  Clubs (kotistadion mainittu jokaisen joukkueen alasivulla) *Premiership Rugby*.  Arkistoitu 8.7.2014. Viitattu 20.7.2014. (englanniksi)
70. ↑  Skippers front up for Capital Rugby League Challenge  10.1.2011. Code 13 Rugby League.  (englanniksi)[vanhentunut linkki]
71. ↑  Mitcham Cricket Green[vanhentunut linkki] (englanniksi)
72. ↑  Lord's Cricket Ground (englanniksi)
73. ↑  MCC History (Arkistoitu – Internet Archive) Lords (englanniksi)
74. ↑  London Transport Museum *ltmuseum.co.uk*. Viitattu 30.8.2020.
75. ↑  Suomen suurlähetystö, Lontoo *finemb.org.uk*. Viitattu 29.11.2016.
76. ↑  Consulates & Embassies in Belgravia *All in London*. Viitattu 29.11.2016. (englanniksi)

Aiheesta muualla
----------------

* Kuvia tai muita tiedostoja aiheesta **Lontoo** Wikimedia Commonsissa

* Matkaopas aiheesta Lontoo Wikimatkoissa
* Lontoon viralliset matkailusivut (englanniksi)
* Lontoon pormestarin ja kaupunginhallituksen sivut (englanniksi)
* London Transport
* Lontoon suomalainen merimieskirkko

|  |  |  |  |  |  |  |
| --- | --- | --- | --- | --- | --- | --- |
| 

| * n
* k
* m
Euroopan pääkaupungit |
| --- |
|  |
| Itsenäiset valtiot | 
* Amsterdam, Alankomaat
* Andorra la Vella, Andorra
* Ankara, Turkki
* Astana, Kazakstan
* Ateena, Kreikka
* Baku, Azerbaidžan
* Belgrad, Serbia
* Berliini, Saksa
* Bratislava, Slovakia
* Bern, Sveitsi
* Bryssel, Belgia
* Budapest, Unkari
* Bukarest, Romania
* Chișinău, Moldova
* Dublin, Irlanti
* Helsinki, Suomi
* Jerevan, Armenia
* Kiova, Ukraina
* Kööpenhamina, Tanska
* Lissabon, Portugali
* Ljubljana, Slovenia
* Lontoo, Iso-Britannia
* Luxemburg, Luxemburg
* Madrid, Espanja
* Minsk, Valko-Venäjä
* Monaco2
* Moskova, Venäjä
* Nikosia, Pohjois-Kypros1
* Oslo, Norja
* Praha, Tšekki
* Pariisi, Ranska
* Podgorica, Montenegro
* Pristina, Kosovo1
* Reykjavík, Islanti
* Riika, Latvia
* Rooma, Italia
* San Marino, San Marino
* Sarajevo, Bosnia ja Hertsegovina
* Skopje, Pohjois-Makedonia
* Sofia, Bulgaria
* Suhumi, Abhasia1
* Tallinna, Viro
* Tbilisi, Georgia
* Tirana, Albania
* Tiraspol, Transnistria1
* Tskhinvali, Etelä-Ossetia1
* Tukholma, Ruotsi
* Vaduz, Liechtenstein
* Valletta, Malta
* Varsova, Puola
* Vatikaani2
* Vilna, Liettua
* Wien, Itävalta
* Zagreb, Kroatia

 |
|  |
| 1 Valtio tai alue on julistautunut itsenäiseksi, mutta sen itsenäisyyttä ei ole kansainvälisesti tunnustettu. 2 Valtio on kaupunkivaltio. |

 |

|  |  |  |  |  |  |
| --- | --- | --- | --- | --- | --- |
| 

| * n
* k
* m
Maantieteellisen Euroopan yli miljoonan asukkaan kaupungit |
| --- |
|  |
| 
* Barcelona
* Belgrad
* Berliini
* Birmingham
* Budapest
* Bukarest
* Bryssel
* Donin Rostov
* Hampuri
* Harkova
* Istanbul1
* Kazan
* Kiova
* Köln
* Lontoo
* Madrid
* Milano
* Minsk
* Moskova
* München
* Nižni Novgorod
* Odessa
* Pariisi
* Perm
* Pietari
* Praha
* Rooma
* Samara
* Sofia
* Tbilisi
* Ufa
* Varsova
* Volgograd
* Voronež
* Wien

 |
|  |
| 1Sijaitsee sekä Euroopassa että Aasiassa |

 |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Megakaupungit |
| --- |
|  |
| Afrikka (3) | 
* Kairo
* Kinshasa
* Lagos

 |
|  |
| Aasia (29) | 
* Bangalore
* Bangkok
* Chengdu
* Chennai
* Chongqing
* Delhi
* Dhaka
* Hangzhou
* Hồ Chí Minh
* Hyderabad
* Istanbul
* Jakarta
* Kalkutta
* Kanton
* Karachi
* Keihanshin
* Lahore
* Metro Manila
* Mumbai
* Nagoya
* Peking
* Soul
* Shanghai
* Shenzhen
* Teheran
* Tianjin
* Tokio
* Wuhan
* Xiamen

 |
|  |
| Eurooppa (5) | 
* Istanbul
* Lontoo
* Moskova
* Pariisi
* Rein–Ruhr

 |
|  |
| Pohjois-Amerikka (3) | 
* Los Angeles
* México
* New York

 |
|  |
| Etelä-Amerikka (5) | 
* Bogotá
* Buenos Aires
* Lima
* Rio de Janeiro
* São Paulo

 |

 |


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Yhdysvallat
* Japani
* Tšekki
* Australia
* Kreikka

 |
|  |
| Maantieteelliset | 
* MusicBrainz area

 |
|  |
| Taiteenala | 
* Victoria

 |
|  |
| Henkilöt | 
* Yle

 |
|  |
| Muut | 
* Encyclopedia of Modern Ukraine
* Historical Dictionary of Switzerland
* NARA
* IdRef

 |

 |